

IV. évf. 13. szám **Nagyböjt 4. vasárnapja** 2017. március 26.

**Nagyböjt- 2017**

***„Szítsd fel magadban Isten kegyelmét…” (2Tim 1,6)***

|  |  |  |  |
| --- | --- | --- | --- |
|  | **Olvass!** | ***Elmélkedj!*** | ***Cselekedj!*** |
| Március 27.  hétfő | Iz 65,17-21;  Jn 4,43-54 | Isten Fia nem érhette be azzal, hogy toldozva-foldozva javítgassa, ami a bűn miatt elromlott a világban. Ő új eget és új földet hirdetett, amelynek csíráit már magunkban hordozzuk, s a természet sóhajtozva várja, hogy kibontakozzék bennünk Isten fiainak megígért dicsőséges élete. | Imádságomban  különösen is  megnyílok  Isten szeretete felé |
| Március 28.  kedd | Ez 47, 1-9.12; Jn 5, 1-16 | Jézus irgalma, embersége több humanitárius jótékonykodásnál: a betegség gyökereit gyógyítja meg, amikor bűnbocsánatot ad. A szívéből fakadó, örök életre szökellő vízforrás nem csupán az szenvedéstől szabadítja meg a Beteszda fürdőbeli embert, hanem új horizontot nyit előtte, az örök boldogság távlatát. | Mai döntéseimben különösen keresem  a másik ember javát |
| Március 29.  szerda | Iz 49,8-15;  Jn 5,17-30 | Jézus szavai állásfoglalásra szólítanak fel. Nem kell, hogy minden részletében teljesen világos legyen számunkra mindaz, amit mond, ahhoz, hogy megragadjuk azt a misztériumot, amely mondanivalójának lényege. … Keresztényként a logikus döntés az lehet, hogy igent mondok Jézus Krisztus istenségére, s az Egyház hitében növekedve életemet hozzá igazítom. | A mellettem lévő  emberekre figyelek, nem magamra |
| Március 30.  csütörtök | Kiv 32,7-14;  Jn 5,31-47 | A dicsőség csak Istentől származhat, a dicsőség Urától és mindenek Alkotójától. Ő pedig saját dicsőségéből ad részt nekünk. … Ha látnánk, mennyire nem hasonlatos ahhoz, amit mi dicsőségnek nevezünk, belehalnánk az iránta érzett szeretetbe. (Merton) | Türelmes és megértő leszek egész nap |
| Március 31.  péntek  (böjti nap) | Bölcs 2,1a.12-22;  Jn 7,1-2.10.25-30 | Ismered-e valóban azokat, akik körülötted élnek? Tudod-e, honnan valók? Elgondolkodtál-e már azon, hogy mindnyájan Istennek végtelenül kedves, egyedülállóan értékes és pótolhatatlan teremtményei? … Ne mondd, hogy ismered, akit nem az Isten szeretetének végtelen tágasságában látsz, s ne mondd, hogy szereted, amíg bezárva tartod róla szerzett ismereteid szűkös ketrecében. | Bekapcsolódok a plébánia közös böjtölésébe és keresztútjába azokért,  akik elhagyták hitüket |
| Április 1. szombat | Jer 11,18-20; Jn 7,40-53 | A gonoszság mechanizmusa, a sötétség gyilkos gépezete beindult. A másik oldalon pedig ott áll Jézus, aki viszont nem ellenlépéseken töri a fejét, hanem szüntelenül Atyja akaratát keresi. | Adom az időmet, a mosolyomat, az ötleteimet, a munkámat |
| **Április 2.**  **Nagyböjt 5. vasárnapja** | Ez 37,12-14;  Róm 8,8-11;  Jn 11,1-45. | Jézus maga a teremtő Isten. Szava a nemlétezőket a létezés állapotába helyezheti. Ha szavainak hiszek, a legnagyobb elváltozások mennek végbe bennem… Mikor leszel már végre keresztény? A dicsőséges feltámadás zálogát, zsengéjét, csíráját hordozod! Ehhez mérd földi életed eseményeit, és ezzel mérj minden magányt, elhagyatottságot, kudarcot és megvetést! | Imádkozom,  hogy a kísértésekben is hűséges maradhassak |

HIRDETÉSEK

Bercelen a 2. csoport takarít. Ma 2017.03.26-án gyűjtést tartunk a Szentföld javára.

2017.03.25.-én 20:30-21:30 között plébániáink is bekapcsolódtak a Föld Órája programba. Köszönjük a kedves testvérek tartós élelmiszer felajánlásait, adományiakat a karitász juttatja el a rászorulókhoz. Ma zárul az általános iskolás rajzverseny is „húsvét” témában, színvonalas alkotások érkeztek, a legszebbek alkotóit megjutalmazzuk. 2017.04.09-én Virágvasárnap előtti szombaton 8:00-16:00 és Virágvasárnap 9:30-16:00 között a Berceli Templomban Virágkiállítás lesz a kedves testvérek cserepes virágaiból. A virágokat 2017.04.07-ig hozhatják el „kölcsönbe” a testvérek a plébániára, hogy azokat kiállíthassuk.

2017.03.27. H 18:00 Keresztút a Galgagutai Templomban

2017.03.28. K *10:00 Urbán Lászlóné gyászmiséje és temetése Bercelen*

2017.03.29. Sz 17:00 Szentmise a Nógrádkövesdi Templomban

18:30 Szentségimádás Berceli Templomban

2017.03.30. Cs 17:00 Szentmise a Berceli Templomban *+Csordás Emmánuel Lázár Gábriel*

17:30 Szentségimádás Berceli Templomban

2017.03.31. P 17:00 Szentmise a Berceli Templomban +*Blaskó Ignác, felesége, Herédi Mária és szülők*

17:00 Keresztút a Becskei Templomban

2017.04.01. Sz 10:00 Ifjúsági hittan a Berceli Plébánián,

10:30 Mel Gibson Passió c. filmjének megtekintése

15:00 Igeliturgia a Vanyarci Templomban

*16:00 Molnár István temetése a Berceli Temetőben*

17:00 Szentmise a Berceli Templomban +*Molnár István*

**2017.04.02.V 08:30 Szentmise a Berceli Templomban, elsőáldozók hitvallása**

10:00 Keresztút a Galgagutai Templomban

**Nagyböjt 10:30 Szentmise a Galgagutai Templomban**

**5. vasárnapja 10:30 Igeliturgia a Becskei Templomban**

**12:00 Szentmise a Nógrádkövesdi Templomban, Tradíció**

**12:00 Igeliturgia a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005